Jet Li

Jet Li (sünninimi 李連傑 Li Lianjie; 26. aprill 1963 Peking) on Hiina filminäitleja ja viiekordne meister wushu's. 

Wushu'ga hakkas ta tegelema juba kaheksa-aastaselt ja esimest korda tuli selle ala meistriks 11-aastaselt. Ta oli ka Hiina wushu koondvõistkonna juht. 1979. aastal osales Jet Li filmis "Shao Lin Tzu" (Shaolin Temple)

Elukäik

Lapsepõlv 
Li Lian Jie sündis 26. aprillil 1963 Pekingis Hiinas. Jet Li on pere viiest lapsest noorim. Li oli vaid kaheaastane kui kaotas oma isa. Kaheksa-aastaselt hakkas Li õppima võistluskunstide vormi wushu. Pärast Li leitud annet wushu's, saatis perekond ta edasi õppima erakooli. "Ma olin väga vaesest perest ja meil polnud hea kooli jaoks piisavalt raha, nii et spordikool oli hea. See andis mulle head toitu ja võimaluse Hiinast välja tulla," selgitas Li hiljem ajakirjale Muscle&Fitness. 

11-aastaselt tuli Li esimest korda Hiina meistriks. Selle tulemusel reisis ta Beijing Wushu meeskonna koosseisus enam kui 45 riiki. 1974 aastal sõitis Li USA-sse ja esines president Richard M. Nixonile võistluskunstide demonstratsiooniga. Temast tuli sel aastal kõigi aegade wushu riiklik meister. Tiitlit hoidis ta enda käes viis aastat järjest. 

Li lõpetas tippspordiga tegelemise, kui ta oli 17-aastane. Režissöör Chang Hsin Yeniga koos töötades tegi ta oma esimese debüütfilmi "Shao Lin Tzu" (Shaolin Temple). Filmi linastumise järel sai List Hiinas filmistaar.  1980. aastatel asus Li Hongkongi, kus ta astus võistluskunstide filmimaastikule.

Isiklikku 

1987. aastal abiellus Jet Li wushu meeskonnaliikme Huang Qiuyaniga, kellega ühiselt on kaks last. 1990. aastal nad lahutasid.

1999. aastast on Jet Li abielus Hongkongi näitlejatari Nina Li Chiga. Abielupaaril on kaks last: Jane (sündinud 2000) ja Jada (sündinud 2002).

Filmid 

 1979 "Shaolin Temple" 
 1983 "Shaolin Temple 2: Kids from Shaolin" 
 1986 "Zhong hua ying xiong" (rahvusvaheline ingliskeelne pealkiri "Born to Defence"; eesti keeles "Sündinud kaitsjaks")
1986 "Shaolin Temple 3: Martial Arts of Shaolin"
 1988 "Dragon Fight" 
 1989 "The Master" 
 1991 "Once Upon a Time in China" 
1991 "Swordsman II"
 1992 "Once Upon a Time in China II" 
 1993 "Fong Sai Yuk II" 
1993 "Fong Sai Yuk"
1993 "The Kung Fu Cult Master"
1993 "Last Hero in China"
1993"The Tai Chi Master"
1993"Once Upon a Time in China III"
 1994 "Meltdown" 
1994' '"Bodyguard from Beijing"1994' '"Fist of Legend" 
1994 "The New Legend of Shaolin"
 1995 "High Risk" 
1995 "My Father is a Hero"
 1996 "Dr. Wai and the Scripture with No Words" 
1996 "Black Mask"
 1997 "Once Upon a Time in China and America" 
 1998 "Sat sau ji wong" 
1998 "Lethal Weapon 4" ("Surmarelv 4")
 2000 "Romeo Must Die" ("Romeo peab surema")
 2001 "The One" ("Üksainus")
2001 "Kiss of the Dragon" ("Draakoni suudlus")
 2002 "Hero" ("Kangelane")
 2003 "Cradle 2 the Grave" 
 2005 "Danny the Dog" ("Valla päästetud")
2012  "The Expendables 2" ("Palgasõdurid 2")
2013 ''Badges of Fury''
2014 ''The Expendables 3'' (Palgasõdurid 3)
2016 ''League of Gods''
2017 ''On The Night... While We Dream''
2020 ''Mulan''

Viited 

Hiina filminäitlejad
Hiina lauljad
Sündinud 1963

Välislingid